L 39/10 Den Europæiske Unions Tidende 11.2.2004 KOMMISSIONENS FORORDNING (EF) Nr. 228/2004 af 3. februar 2004 om overgangsforanstaltninger for Kommissionens forordning (EF) nr. 565/2002 som følge af Tjek- kiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og ud fra følgende betragtninger: (1) — Der bør fastsættes  overgangsforanstaltninger, så importører fra Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (i det følgende benævnt »de nye medlemsstater«) kan omfattes af bestemmelserne i Kommissionens forordning (EF) nr. 565/2002 af 2. april 2002 om fastsættelse af ordningen for forvaltning af toldkontingenter og om indførelse af en ordning med oprindelsescertifikater for hvidløg fra tredjelande ()). (2) — Der bør fastsættes ordninger for 2004 for at sikre, at der fra tiltrædelsesdatoen skelnes mellem traditionelle importører og nye importører fra de nye medlemsstater i overensstemmelse med forordning (EF) nr. 565/2002. (3) Definitionen af »referencemængde« i artikel 2, litra d), i forordning  (EF) nr. 565/2002 bør tilpasses, så importører fra de nye medlemsstater kan omfattes af ordningen. (4) — De i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Friske Frugter og Grøntsager — UDSTEDT FØLGENDE FORORDNING: Artikel 1 I denne forordning forstås ved: 1) »de nuværende medlemsstater«: EF-medlemsstaterne pr. 30. april 2004 () EFT L 86 af 3.4.2002, s. 11. 2) »de nye medlemsstater«: Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet. Artikel 2 Uanset artikel 2, litra b), i forordning (EF) nr. 565/2002, og kun for de nye medlemsstater, forstås ved »importør« en erhvervsdrivende, fysisk eller juridisk person, enkeltperson eller sammenslutning, der har hjemsted eller hovedsæde i en af de nye medlemsstater, og som fra andre lande end de nuværende medlemsstater eller de nye medlemsstater i mindst ét af de to foregående kalenderår har importeret mindst 50 t frugt og grøntsager som omhandlet i artikel 1, stk. 2, i Rådets forord- ning (EF) nr. 2200/96 . Artikel 3 Uanset artikel 2, litra c), i forordning (EF) nr. 565/2002, og kun for de nye medlemsstater, forstås ved »traditionel importør« en importør, der fra andre lande end de nuværende medlems- stater eller de nye medlemsstater har importeret hvidløg til de nuværende medlemsstater eller de nye medlemsstater i mindst to af de tre foregående importår. Artikel 4 Uanset artikel 2, litra d), i forordning (EF) nr. 565/2002, og kun for de nye medlemsstater, forstås ved »referencemængde« den maksimale årlige mængde hvidløg, som en traditionel importør har importeret fra andre lande end de nuværende medlemsstater eller de nye medlemsstater i de tre importår forud for det, som importøren indgav en licensansøgning for. Artikel 5 Denne forordning træder i kraft den 1. maj 2004 på betingelse af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft. () EFT L 297 af 21.11.1996, s. 1.